CELEX: 62009FN0103
Language: mt
Date: 2009-12-22 00:00:00
Title: Kawża F-103/09: Rikors ippreżentat fit- 22 ta’ Diċembru 2009 — Allen et vs Il-Kummissjoni

13.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/51
            
         Rikors ippreżentat fit-22 ta’ Diċembru 2009 — Allen et vs Il-Kummissjoni
   (Kawża F-103/09)
   2010/C 37/80
   Lingwa tal-kawża: L-Ingliż
   
      Partijiet
   
   
      Rikorrent: John Allen (Oxford, ir-Renju Unit) et (rappreżentanti: P. Lasok, I. Hutton, B. Lask, Barristers)
   
      Konvenuta: Il-Kummissjoni Ewropea
   
      Suġġett u deskrizzjoni tal-kawża
   
   Talba għal kumpens u għall-annullament ta’ deċiżjoni li tiċħad il-ħlas ta’ kumpens għad-dannu sostnut minn kull wieħed mir-rikorrenti bħala riżultat tal-fatt li ħadd minnhom ma ġie impjegat bħala membru tal-persunal temporanju tal-Komunitajiet waqt iż-żmien li fih kienu jaħdmu għall-impriża konġunta JET.
   
      Talbiet tar-rikorrent
   
   Ir-rikorrenti jitolbu lit-Tribunal għas-Servizz Pubbliku sabiex jogħġbu:
   
               —
            
            
               jannulla d-deċiżjoni tal-Kummissjoni tal-25 ta’ Settembru 2009;
            
         
               —
            
            
               jiddikjara li r-rikorrenti kellhom d-dritt jiġu ttrattati, u kellhom jiġu ttrattati bħala “personal ieħor” u/jew impjegati bħala tali, skont l-Artikolu 8 tal-istatuti oriġinali ta’ JET;
            
         
               —
            
            
               jiddikjara li l-Kummissjoni ddiskriminat kontrihom mingħajr ġustifikazzjoni oġġettiva waqt l-impjieg tagħhom fil-proġett JET, fir-rigward tar-renumerazzjoni, id-drittijiet ta’ pensjoni u benefiċċji relatati u s-sigurtà ta’ impjieg futur tagħhom;
            
         
               —
            
            
               jordna lill-Kummissjoni tikkumpensa lir-rikorrenti għat-telf ta’ dħul, pensjonijiet u benefiċċji u privileġġi relatati kkawżati mill-imsemmi ksur tal-liġi Komunitarja, inklużi, jekk ikun il-każ, l-interessi fuq dawn is-sommom;
            
         
               —
            
            
               jikkundanna lill-Kummissjoni għall-ispejjeż; u
            
         
               —
            
            
               jieħu kull miżura addizzjonali u jagħti kull kumpens addizjonali, abbażi tal-Istatut tal-Qorti tal-Ġustizzja u/jew ir-Regoli tal-Proċedura tat-Tribunal għas-Servizz Pubbliku li huwa jqis neċessarji, ġusti jew ekwi.